Canon de Bayreuth

O Canon de Bayreuth é un catálogo de óperas do compositor alemán Richard Wagner que foron representadas no Festival de Bayreuth. O festival, que está adicado á representación destas obras, foi fundado polo compositor en 1876 na localidade bávara de Bayreuth, e continuou baixo a dirección da súa familia dende a súa morte. Aínda que inicialmente non estaba planeado mantelos anualmente, tiveron lugar en xullo e agosto todos os anos dende a tempada do seu 75 aniversario en 1951. O seu lugar de celebración é o Bayreuther Festspielhaus, un teatro de ópera construído para o primeiro festival. Frecuentemente considérase a asistencia ao festival como unha peregrinación realizada polos afeccionados a Wagner. Compoñentes
As óperas que integran o canon son as seguintes: Das Rheingold, Die Walküre, Siegfried e Götterdämmerung
Estas son as catro partes de Der Ring des Nibelungen. O Festival de Bayreuth Festival foi creado para a primeira representación completa do ciclo do Anel en 1876. O Anel foi posteriormente representado en Bayreuth en 1896, a única outra tempada na que o ciclo foi representado alí sen ser acompañado por ningunha outra ópera. Dende aquela ten sido representado na meirande parte das tempadas. Parsifal
Esta obra foi representada por primeira vez no segundo Festival de Bayreuth en 1882. O grao no que Parsifal está asociada a este lugar, o Festspielhaus, faina única entre as principais obras do teatro. Wagner denominou á ópera como un Bühnenweihfestspiel, que o director de ópera Mike Ashman traduciu como "obra do festival para consagrar a escena". Ashman explica o significado indicando que tiña a intención de asegurar o futuro financeiro do Bayreuther Festspielhaus e permitir aos herdeiros do compositor que continuaran organizando o festival de forma rendible. Parsifal non se representou en ningún outro lugar ata 1903, cando a Metropolitan Opera de Nova York rompeu a prohibición imposta ás representacións fóra de Bayreuth imposta por Wagner e a súa viúva Cosima.
O número de veces que se ten representado Parsifal en Bayreuth é moi superior á das demais integrantes do canon. É a única ópera que ten sido representada en tres tempadas do Festival (1882, 1883 e 1884) adicadas unicamente á súa posta en escena, e foi representada todas as tempadas dende 1882 ata o inicio da segunda guerra mundial, coa excepción de 1896, cando Cosima reviviu o ciclo do Anel por primeira vez. A meirande parte destas representacións foron da produción orixinal, que foi realizada en 205 ocasión antes de que fora introducida a nova escenificación en 1934. Outra produción – do influente neto do compositor Wieland – foi representada cada ano dende 1951, cando Bayreuth reabriu despois da Guerra, ata 1973, acumulando 101 representacións.
Der Fliegende Holländer, Tannhäuser, Lohengrin, Tristan und Isolde e Die Meistersinger von Nürnberg
Cosima introduciu estas cinco óperas dende 1886 en diante, despois de que ela comezara a organizar o festival de xeito continuo. Ao introducilas, cumpriu os desexos do seu defunto marido, alo menos durante un longo período de tempo. Die Meistersinger von Nürnberg é a única ópera do canon, a parte de Parsifal e o ciclo Der Ring des Nibelungen, que tivo edicións do festival adicadas enteiramente á súa representación, as de 1943 e 1944. O canon no seu conxunto
Xuntas, estas constitúen as últimas dez óperas das trece que compuxo Wagner. O compositor rexeitou as tres primeiras, Die Feen, Das Liebesverbot e Rienzi, por consideralas traballos de aprendiz. Aínda que estas foron postas en escena noutros lugares, e Rienzi foi moi popular a principios do século XX, as óperas do canon as exceden, tanto en número de representacións como en número de gravacións realizadas. O termo Canon de Bayreuth é polo tanto empregado ás veces para referirse ás óperas de madurez do compositor. Georg Solti foi o primeiro director que realizou gravacións de estudio completas de todas as óperas do canon, comezando en 1958 con Das Rheingold e rematando en 1986 con Lohengrin. Representacións en Bayreuth
Até a finalización do festival de 2018, realizáronse máis de 2600 representacións das óperas do canon no Festival de Bayreuth, distribuídas do seguinte xeito: Lenda